Dezgehanê cinîyan û partîyanê sîyasîyan ê Başûrê Kurdîstanî seba ke hêrişê dewleta tirke yê vera Kunêmasî şermezar bikerê waşt ke Kunêmasî de eşkerayîyêke bidê. Hêzanê Asayîşê YNKyî girse asteng kerd.
Astengîye ra dima dezgehanê cinîyan û partîyanê sîyasîyan Parka Hewarî Şar a Silêmanî de eşkerayîyêke daye . Dezgehê bi nameyê Yewîya Cinîyan a Kurdîstanî eşkerayîya xo de ard ziwan ke ganî hukmatê Iraqî û Hukmatê Herêma Kurdîstanî vera îşxalanê dewleta tirke bibê wayîrê tewirêkî.
Yewîya Cinîyan a Kurdîstanî ra  Kinêre Abdullaha ka ANFyî rê qisey kerd veng da Hukmatê Herêma Kurdîstanî da ke wa bêvengîya xo ra fek vera bido û verê îşxalê dewleta tirke bigêro.
